Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin María Roncesvalles Solana Arana andreak egindako galderaren erantzuna, Foru Diputazioak emana, araudi indardunaren arabera ikastetxeetan unitateak irekitzeko behar den ikasle-kopuruari buruzkoa. Galdera 2019ko urriaren 4ko 20. Nafarroako Parlamentuko Aldizkari Ofizialean argitaratu zen.

Iruñean, 2019ko urriaren 18an

Lehendakaria: Unai Hualde Iglesias

ERANTZUNA

Geroa Bai talde parlamentarioko foru parlamentari María Roncesvalles Solana Arana andreak 10-19/PES-00092 galdera aurkeztu du. Hona Nafarroako Gobernuko Hezkuntzako kontseilariak horri buruz informatu beharrekoa:

1. Euskarari buruzko abenduaren 15eko 18/1986 Foru Legea hein batean aldatzen duen otsailaren 24ko 4/2015 Foru Legeak, azken xedapen bakarrean, honako hau ezartzen du: “Erregelamendu bidez ezarriko da zein izanen den gutxieneko ikasle-ratioa irakaskuntza-ereduetako edozeinetan eskola-unitate berri bat irekitzeko”.

2. Martxoaren 30eko 41/2016 Foru Aginduak eremu ez-euskalduneko ikastetxe publikoetan D ereduko unitate bat irekitzeko ikasleen gutxieneko ratioa ezarri zuen, zeina, oro har, 8 ikaslekoa izanen baita.

3. A edo G hizkuntza-ereduen kasuan eskola-unitate berri bat irekitzeko ikasleen gutxieneko ratioa ez da erregelamendu bidez finkatu, ezta landa-eskolen kasurako ere.

Iruñean, 2019ko urriaren 8an

Hezkuntzako kontseilaria: Carlos Gimeno Gurpegui